Летапіс вайны, распачаты знакамітымі майстрамі, не скончаны. Кожнае новае пакаленне творцаў знаходзіла свае адметныя шляхі выяўлення тэмы. Паказвалі герояў бітваў у паўсядзённай абстаноўцы, рэальна, не прыхарошваючы іх і не завастраючы ўвагі на асобных дэталях. Мастакі малявалі бежанцаў, якія вярталіся дадому, людзей, якія наладжвалі мірнае жыццё, краявіды, дзе здалёк кідаліся ў вочы сілуэты кінутай і разбітай ваеннай тэхнікі.